ປະເທດໄທ ປະກາດ ພາວະສຸກເສີນ ​ເປັນເວລາ 60 ມື້ (ສະໄລດ໌)
​​ເຈົ້າ​ໜ້າ​ທີ່​ໄທ​ກ່າວ​ວ່າ ດໍາລັດ​ພາວະ​ສຸກ​ເສີນ ຈະ​ເລີ້ມ​ມີ​ຜົນບັງຄັບ​ໃຊ້ ​ໃນ​ວັນ​ພຸດ​ມື້​ອື່ນ ​ແລະ​ຈະ​ກວມ​ເອົາ​ນະຄອນຫລວງ ​ກັບ​ຂົງ​ເຂດ​ປະລິມົນທົນ. ​
ປະເທດໄທໄດ້ປະກາດພາວະສຸກເສີນ ເປັນ 60 ມື້ ໃນວັນອັງ ຄານມື້ນີ້ ໃນການເຄື່ອນໄຫວຕອບ ຕໍ່ການປະທ້ວງ ມາເປັນ ເວລາຫຼາຍອາທິດ ຂອງຝ່າຍຄ້ານຢູ່ບາງກອກ ທີ່ແນໃສ່ເພື່ອ ໂຄ່ນລົ້ມລັດຖະບານນັ້ນ ເຈົ້າໜ້າທີ່ໄທກ່າວວ່າ ດໍາລັດພາວະສຸກເສີນ ຈະເລີ້ມມີຜົນ ບັງຄັບໃຊ້ ໃນວັນພຸດມື້ອື່ນ ແລະຈະກວມເອົານະຄອນຫຼວງ ກັບຂົງເຂດປະລິມົນທົນ ພາວະສຸກເສີນອໍານວຍໃຫ້ລັດຖະ ບານ ມີສິດປະກາດຫ້າມສັນຈອນໃນຍາມກາງຄືນ ກວດກາ ສື່ມວນຊົນໄດ້ ແລະ ຫ້າມການໂຮມຊຸມນຸມທາງການເມືອງ ບໍ່ເປັນທີ່ແຈ້ງຂາວວ່າ ດໍາລັດນີ້ຈະມີຜົນກະທົບແນວໃດຕໍ່ການປະທ້ວງຂອງຝ່າຍຄ້ານ ທີ່ເຖິງແມ່ນຈະມີຂະໜາດລຸດນ້ອຍແລ້ວໄປແດ່ແລ້ວ ແຕ່ກໍຍັງມີຂຶ້ນຢູ່ບາງກອກໃນວັນອັງ ຄານມື້ນີ້ ເປັນມື້ທີ 8 ລຽນຕິດ ຝູງຊົນຈໍານວນຫຼາຍຮ້ອຍຄົນ ໄດ້ເດີນຂະບວນຢູ່ຕາມຖະໜົນຫົນທາງໃນບາງກອກ ໂດຍການນໍາພາຂອງຜູ້ນຳເຂົາເຈົ້າ ກໍຄືທ່ານສຸເທບ ເທືອກສຸບັນ ຜູ້ຊຶ່ງໄດ້ຮັບການບໍລິຈາກ ເງິນ ຈາກພວກທີ່ໂບກທຸງ ແລະພວກເປົ່າໝາກຫວີດ ຢູ່ຕາມເສັ້ນທາງນັ້ນ ໂຄສົກຂອງພວກປະທ້ວງ ທ່ານ ອັກຄະນາດ ພຣົມພັນ ໄດ້ກ່າວວ່າ ມີຄວາມເປັນຫວ່ງ ເປັນໄຍ ໃນເລື່ອງຄວາມປອດໄພ ຫຼັງຈາກທີ່ໄດ້ມີການໂຈມຕີຮ້າຍແຮງ ຕໍ່ພວກປະທ້ວງ ຝ່າຍຄ້ານ ຫວ່າງໝໍ່ໆມານີ້ ທ່ານ ອັກຄະນາດກ່າວວ່າ: ມີຢ່າງໜ້ອຍ 28 ຄົນໄດ້ຮັບບາດເຈັບ ໃນມື້ວັນອາທິດ ຈາກລະເບີດທີ່ແຕກຂຶ້ນສອງຄັ້ງ ໃກ້ໆກັບຄ້າຍພວກປະທ້ວງຕໍ່ຕ້ານລັດຖະບານແຫ່ງນຶ່ງ ໃນມື້ວັນສຸກທີ່ຜ່ານມານີ້ ກໍມີຄົນນຶ່ງ ໄດ້ຖືກສັງຫານດ້ວຍລະເບີດອີກລູກນຶ່ງ ໃນນະຄອນຫຼວງຂອງໄທ